b'\n_START_ARTICLE_\nLinda Hunt\n_START_SECTION_\n\xc5\xbdivotopis\n_START_PARAGRAPH_\nLinda Hunt je ro\xc4\x91ena Morristownu, u saveznoj dr\xc5\xbeavi New Jersey. Od ro\xc4\x91enja pati od Turnerovog sindroma, genetskog stanja koje karakterizira djelimi\xc4\x8dni ili potpuni izostanak X kromosoma. Visoka je samo 145 cm._NEWLINE_Nakon nekoliko TV uloga, Hunt je debitirala na filmu u komediji Roberta Altmana, Popaj. Dvije godine kasnije je odigrala ulogu fotografa Billyja Kwana u filmu Petera Weira, Godina opasnog \xc5\xbeivljenja. Za tu je ulogu nagra\xc4\x91ena Oscarom za najbolju sporednu glumicu, \xc4\x8dime je postala prvi glumac koji je dobio Oscara za lik suprotnog spola._NEWLINE_Hunt uspje\xc5\xa1no nastupa i u kazali\xc5\xa1tu, gdje je nominirana za nagradu Tony, a na televiziji je najpoznatija po ulozi sutkinje Zoey Hiller u seriji "The Practice". Njezin se karakteristi\xc4\x8dan glas pojavio u brojnim reklamama, crtanim filmovima i dokumentarcima, kao i u videoigri "God of War".'